Şaristananê Almanya û Fransa de bi hezaran kurdîstanijan û dostanê înan sûcê şerî û hêrişê îşxalî yê dewleta tirke yê vera Rojawanî pê çalakîyan protesto kerdî.
Çalakîyan de sloganê sey 'Terorîst Erdogan', 'Dewleta tirke ya faşîste', 'Biciwîyo Rojawan' û 'Biciwîyo Serek Apo' ameyî vatene, pankartê sey 'Rojawanî bipawê' ameyî akerdene û xoverdayîşê gerîlayan zî ame selamkerdene. Qiseykerdişan de ame vatene ke ganî vera hêrişan her kes hetê Şorişê Rojawanî û kurdan de ca bigêro û warê hewayî yê Rojawanî bêro qefilnayene. Çalakîyan de flama û alaya YPG, YPJ û QSDyî û fotografê Rayberê Şarê Kurdî Abdullah Ocalanî ameyî kiriştene.
Freiburg
Saarbrucken
Marsilya
Paris
Villiers Le Bel
Mantes-La-Jolie
Lorient
Rennes
Villeneuve
